Moment important pentru viitorul pieței de capital din România. Ce aduce noul proiect de lege
Maria Gabriela Horga, vicepreședinte pentru piața de capital la Autoritatea de Supraveghere Financiară, a anunțat că ziua de 12 februarie marchează un moment important pentru viitorul pieței de capital din România. Mai exact, Camera Deputaților a adoptat proiectul de lege de modificare a Legii 24/2017 privind emitenții de instrumente financiare și operațiunile de piață. Proiectul va fi trimis spre promulgare președintelui interimar Ilie Bolojan.